**Valg av meddommere til lagmannsrett og tingrett for perioden 01.01. 2021 – 31.12. 2024.**

Røst kommunestyre skal for perioden 2021-2024 oppnevne meddommere til lagmannsretten, tingretten og jordskifteretten, samt foreslå kandidat som skjønnsmedlem. Etter [domstolloven § 67](https://lovdata.no/lov/1915-08-13-5/%C2%A767) kan allmennheten foreslå kandidater. For Røst kommune skal det velges:

*2 lagrettemedlemmer til lagmannsretten (1 kvinne, 1 mann):*

Meddommere i Hålogaland lagmannsrett dømmer sammen med fagdommere.

*2 meddommere til tingretten (1 kvinne, 1 mann):*

Meddommere i Salten tingrett skal sammen med fagdommere dømme i straffesaker.

*2 jordskiftedommere til jordskifteretten (1 kvinne, 1 mann):*

Meddommerne avgjør, sammen med jordskiftedommeren, hvilke løsninger som skal velges for bruk av eiendommer og bruksrettigheter, og eventuelt avsi dom i tvister.

*1 skjønnsmedlem:*

Ved valg av skjønnsmedlemmer er det viktig at kandidatene har kompetanse knyttet til:

* Ulike sider av verdifastsetting, bruk og drift av fast eiendom
* Kompetanse på plan- og reguleringsprosesser
* Kunnskap om bygg- og anleggsbransjen
* Kompetanse innen økonomi, revisjon og regnskap

Skjønnsmedlemmer kan delta både i tingretten, lagmannsretten og jordskifteretten i rettslige skjønn. Det er Nordland fylkeskommune som oppnevner skjønnsmedlemmer etter forslag fra kommunene.

Det fremgår av [**Domstolloven**](https://lovdata.no/dokument/NL/lov/1915-08-13-5/KAPITTEL_5#%C2%A767) §67 at utvalgene av meddommere skal ha *«en allsidig sammensetning, slik at de best mulig representerer alle deler av befolkningen. Kommunen skal oppfordre allmenheten til å foreslå kandidater til valget.»*

* Du må være fylt 21 år og være under 70 år
* Du må ha stemmerett og være valgbar til kommunestyret
* Du må være norsk eller nordisk statsborger eller registrert folkeregisteret som bosatt i Norge de siste tre årene.
* Det er også et vilkår at du snakker og forstår norsk.

Videre stilles det krav til meddommeres lovlydighet. Mer om dette kan leses i §70 - §72 som angir formelle krav til meddommere. Er du interessert i å melde deg som, meddommer, jordskiftedommer eller skjønnsmedlem – eller har du noen kandidater du vil foreslå?

Forslag må inneholde opplysninger om navn, fødselsdato, adresse, mobilnummer, e-postadresse, stilling og yrke. Forslag sendes innen 7. juni på e-post til [postkasse@rost.kommune.no](mailto:postkasse@rost.kommune.no) eller som brevpost til Røst kommune, Røstlandveien 37, 8064 Røst.